திருப்பு முனைகளுக்கும் திடீர் சர்ச்சைகளுக்கும் பஞ்சமே இல்லாத கனேடிய தேர்தல் களம் கடந்த காலங்களில் ஆக்கபூர்வமாக செயற்பட கூடிய தமிழ் அரசியல் பிரமுகர்களை இனம் காட்டியது வரலாற்றுண்மை. அதுவே கனேடிய தமிழர்களை அரசியல் ரீதியாக நிலை நிறுத்த முயன்று வருவதும் உண்மை. மாறாக நாணயத்தின் மறு பக்கமான பூவாக அரசியல் அமைப்புக்கு அமைவாக தமிழ் வீடு விற்பனை முகவர்கள் என்கிற துரும்பை மாத்திரம் பயன்படுத்தி அரசியல் நீரோட்டத்துக்குள் குதிக்க பலர் முயல்வது தேர்தலில் நிற்பதற்கு அடிப்படை தகுதியாக குறைந்தபட்சம் நான்கைந்து வீடுகளையாவது விற்று இருக்க வேண்டுமா என்கிற எதிர்மறையான கேள்வியையும் சமூகவலைத்தள கருத்துக்கள் தொடுக்கின்றன. விழும் வாக்குகள் நிதானமாக நாணயத்தின் தலைகளுக்காக இருக்கும் பட்சத்தில் தலைகளும் நாணயமாக இருக்கும்.